OzLabs/hebrew-wiki-articles huggingface dataset:
יעקב יער

יעקב יער (נולד ב-1929) הוא אדריכל ישראלי, חתן פרס ישראל לאדריכלות לשנת תשס"ז וחתן פרס א.מ.ת לשנת 2014.
יעקב יער

== ביוגרפיה ==
יער נולד במזרח גרמניה בשנת 1929, ובשנת 1935 עלה לארץ ישראל. לאחר לימודיו בתיכון גימנסיה הרצליה התגייס למשטרת היישובים העבריים ולאחר קום המדינה המשיך לשרת בצה"ל. למד אדריכלות בטכניון שבחיפה בין השנים 1949–1953. במהלך לימודיו הכיר את אשתו אורה לבית גרסטנפלד, אותה נשא בשנת 1954. אורה הייתה אדריכלית בעצמה בת לאדריכל אברהם גרסטנפלד ואחות לאדריכל שמואל גירון. לזוג שני בנים ובת. באפריל 1999 התאלמן מאשתו, והוא מתגורר בתל אביב עם בת-זוגו רות ברמן, פרופסור אמריטה לבלשנות באוניברסיטת תל אביב, כלת פרס ישראל ופרס א.מ.ת לבלשנות וחברת האקדמיה הלאומית הישראלית למדעים.

== קריירה ==
בראשית דרכו המקצועית השתתף בצוותי תכנון אשר תכננו בין השאר את רובע האמנים ביפו העתיקה, לצד אדריכלים כדוגמת סעדיה מנדל, אליעזר פרנקל ויונה פיטלסון (שפרש בשלב מוקדם). על פרויקט זה אף זכה בפרס רוקח.

בהמשך, בשנת 1960 פתח משרד אדריכלים פרטי יחד עם אשתו אורה. משרד זה תכנן פרויקטים רבים ומרכזיים אשר זכו לא אחת בפרסים. המשרד פועל ביפו, ושותפים בו בנו ובתו של יער.

יער זכה בפרס רוקח ב-1967 על שימור מרכז יפו העתיקה וב-1980 זכה שוב בפרס זה על תכנון שכונת כפיר במזרח תל אביב, יחד עם אדריכל הנוף הלל עומר. בשנת 2014 זכה יער בפרס א.מ.ת בתחום האדריכלות (ביחד עם שלמה אהרונסון).

פועלו של יער מייצג במידה רבה את פניה המשתנים של האדריכלות הישראלית.

== פעילות ציבורית ==
יער היה פעיל במשך שנים בגופים ציבוריים רבים. בין השאר היה חבר בוועד המנהל של הטכניון, פעיל במועצה לשימור אתרים וכן כיהן בין השנים 1981–1985 כיו"ר אגודת האדריכלים בישראל.

==פרויקטים בולטים==
הגן המרכזי בשכונת [[המשתלה]]
*בית משפחת ליפא יהלום, רמת גן, 1958–1959.
*מסעדה בפארק לאומי גן השלושה (הסחנה), שנות ה-60.
*שכונת נווה רסקו, רמת השרון
*שכונת מגורים, גבעת המורה, עפולה, 1958–1961.
*שכונת המגורים אלי כהן, כפר סבא, 1965–1966.
*שכונת כפיר, תל אביב, שנות ה-70.
*שכונה במעלה אדומים, שנות ה-80.
*שכונת מגורים בפסגת זאב, שנות ה-80.
*שכונת מגורים ברכס שועפט, ירושלים, שנות ה-90.
*שכונות מגורים בראש העין, שנות ה-90.
*תוכנית שימור יפו העתיקה ונמל יפו (בשיתוף צוות אדריכלים).
*שכונת המשתלה, צפון תל אביב, שנות ה-90. תכנון עירוני לשכונה ותכנון חלק ניכר מבנייניה.
*שער הטכניון, חיפה.
*מכון י. סילבר להנדסה ביו-רפואית, הטכניון, חיפה.
*מרכז קהילתי בגן יבנה.
*שכונת מגורים במתחם השוק הסיטונאי, תל אביב.
* תשעה מבני מגורים ברובע היהודי בירושלים, ובהם בית זיבנברג

==קישורים חיצוניים==

* [http://www.yaar.yaar.net/ אתר המשרד הרשמי]
* 
* 
* 
* 
* 
* 
* 
* 
* 
* יער, י' (2016). [https://heritage.technion.ac.il/%d7%94%d7%97%d7%99%d7%99%d7%9d-%d7%95%d7%94%d7%90%d7%a8%d7%9b%d7%99%d7%98%d7%a7%d7%98%d7%95%d7%a8%d7%94-%d7%99%d7%a2%d7%a7%d7%91-%d7%99%d7%a2%d7%a8-%d7%90%d7%93%d7%a8%d7%99%d7%9b%d7%9c/ החיים והארכיטקטורה: יעקב יער, אדריכל]. חיפה: הטכניון

קטגוריה:אדריכלים ישראלים
קטגוריה:ישראלים ילידי גרמניה
קטגוריה:בוגרי גימנסיה הרצליה
קטגוריה:בוגרי הטכניון - מכון טכנולוגי לישראל: אדריכלות
קטגוריה:זוכי פרס ישראל לאדריכלות
קטגוריה:זוכי פרס רוקח
קטגוריה:זוכי פרס א.מ.ת.
קטגוריה:חברי המועצה לשימור אתרי מורשת בישראל
קטגוריה:ישראלים שנולדו ב-1929
טל יניב

טל יניב (נולד ב-23 בנובמבר 1967 בחיפה) הוא נגן כלי מקלדת ומוזיקאי ישראלי.

==ביוגרפיה==
יניב נולד בחיפה וגדל בקריית ביאליק. בילדותו למד נגינה בפסנתר. בגיל 16 הצטרף לאריק שחר אייל שכטר ואמיר בן-דוד שהקימו את להקת אבטיפוס.

לאחר שחרורו מהצבא חזר לעסוק במוזיקה והצטרף מחדש ללהקת "אבטיפוס" בהרכב שכלל גם את שרון הולצמן ואיציק הלל. עם הלהקה הוציא יניב את האלבומים "מה החזאי מבין" (1995), "איך עושים מים" (1997) ו״הודעה לנוסעים מחוץ לזמן״ (2015). במקביל, הלחין מוזיקה לסרטים, בהם "האיטלקים באים" של איל חלפון, פרסומות וזמרירים, וניגן עם אמנים נוספים, בהם רונית שחר וגלי עטרי. לאחר פירוק הלהקה בסוף שנת 1997, ניגן בסיבוב ההופעות "מסמרים ונוצות" של מיכה שטרית והשתתף בהלחנת פסקול הסרט "צומת וולקן", במשותף עם חיים רומנו, אמיר בן-דוד, יחיאל "קיטש" אמסלם וקובי רכט. הפסקול זכה בפרס אופיר. בשנת 2000 הפיק מוזיקלית את אלבום הבכורה של אייל שכטר – "פעם אחרונה שאני ככה". ב-2023 הלחין והפיק את המוזיקה למחזה ״אטניגונה״ בתיאטרון תמונע, במשותף עם אייל שכטר.

מאז 2020 יניב יוצר מוזיקה אלקטרונית ואינסטרומטלית תחת שם הבמה Croptal, והוציא שני אלבומים.

במקביל לעיסוק המוזיקלי, עובד יניב בפיתוח תוכנה.

==קישורים חיצוניים==

קטגוריה:מוזיקאים ישראלים
קטגוריה:קלידנים ישראלים
קטגוריה:חברי להקת אבטיפוס
קטגוריה:ישראלים שנולדו ב-1967
פתנה

פִתְנה (<big> فِتنة </big>) הוא מונח בערבית בעל פירושים רבים, אולם כיום משתמשים בו בעיקר כדי לתאר מלחמת אזרחים, חוסר הסכמה וחלוקה בקרב המוסלמים. המונח מתייחס גם לתקופה הכוללת מבחנים וניסיונות של אמונת המאמינים בתקופה לפני יום הדין. המילה אוצרת בתוכה גם רמיזה לפילוג, פרישה, תהפוכות ואנרכיה.

מקור המונח בא מעולם ליטוש המתכות להסרת חלודה ותרכובות מחומצנות אולם הוא הפך לנפוץ בכתבים אפוקליפטיים. לעיתים קרובות משתמשים בו כדי לתאר את מלחמת האזרחים האסלאמית הראשונה (656–661) – המאבקים הממושכים לאחר ההתנקשות בח'ליף עת'מאן אבן עפאן. הפִתְנה השנייה או מלחמת האזרחים האסלאמית השנייה מתייחסת בדרך כלל לעימותים הפנימיים בקרב בית אומיה (683–685) סביבות השליטה על הח'ליפות. יש המכנים כ"פִתְנה השלישית" את המאבק בקרב השליטים המוסלמיים של ספרד בתקופת שלטון בית אומיה בקורדובה.

תרגומים שונים של הקוראן מדגימים את הפירושים הרבים של המונח:
: (סורה 8 איה 39): "והלחמו בהם עד אשר לא יהיה יותר מהומה או דיכוי ("פתנה"), והצדק והאמונה באללה יהיה בכל מקום."
: (סורה 8 איה 39): "הלחמו בהם למען לא יתאנו ("פתנה") לכם עוד, והדת כולה תהיה לאלוהים.

בספרות אסכטולוגית אסלאמית פִתְנה מתוארת כמצב בו נתונים המאמינים ללחץ פסיכולוגי בו עליהם להתפשר בנוגע להיבטים מסוימים באמונתם, כדי לזכות ברווח גשמי. הם נאלצים לבחור, לעיתים מבלי לדעת לעיתים מהו טוב ומהו רע. 

לטענת המזרחן הצרפתי ז'יל קפל: "הקהילה המוסלמית מפולגת בשל איבוד הפרופורציות, תחושת המציאות והאינטרסים של הקהילה. לפיכך, היא מוגשת לשדי הקיצוניות וצועדת לעבר אבדונה. זהו הג'יהאד שחוזר כבומרנג ומחליש את הקהילה. הפִתְנה היא חששם הכפייתי של חכמי הדת המוסלמים מאז הווסדות האסלאם."

ברשות הפלסטינית הביעו לעיתים קרובות מנהיגי פת"ח וחמאס כאחד חשש מהידרדרות לפתנה על רקע המאורעות האלימים בין הפלגים ב־2005–2007.

==ראו גם==
*פתנה (סרט)
*ג'יהאד

==קישורים חיצוניים==
* 

==הערות שוליים==

קטגוריה:אסכטולוגיה אסלאמית
קטגוריה:מושגים באסלאם
מג'נטה (עיר)

מג'נטה (באיטלקית: Magenta) היא עיר הנמצאת בסמוך למילאנו במחוז לומברדיה שבצפון איטליה. מתגוררים בה 22,643 תושבים (2001).

מג'נטה ידועה בעיקר בגלל קרב מג'נטה שהתחולל בסמוך לה. אחרי מלחמת העולם השנייה פעל במקום מחנה מעבר שאליו העבירו אנשי המוסד לעלייה ב' יהודים לקראת העלאתם ארצה.
בנוסף, צבע היסוד מג'נטה קרוי על שם עיר זו.

==קרב מג'נטה==
ב-4 ביוני 1859, במהלך מלחמת העצמאות השנייה של איטליה, התחולל קרב בין כוחות מצרפת ומסרדיניה בהנהגתו של נפוליון השלישי לבין כוחות של האימפריה האוסטרית ששלטה אז בצפון איטליה. הקרב לא היה גדול במיוחד, אך הוא הסתיים בתבוסה של הכוח האוסטרי והביא, בסופו של דבר, לשחרור צפון איטליה משליטת האימפריה האוסטרית.

==תחנת מעבר למעפילים==

על פעילות ההעפלה באיטליה היה אחראי יהודה ארזי. משרדי המוסד לעלייה ב' שכנו במילאנו במבנה שלפני המלחמה שימש את ארגון הנוער הפשיסטי.

בקיץ 1945 הקימו אנשי החבורה תחנת מעבר למעפילים בווילה פֶזָנָה ליד מג'נטה, שפעלה במסווה של בית ספר חקלאי. הטירה הייתה שייכת לרוזן איטלקי שרצה לכפר על העובדה ששיתף פעולה עם הפשיסטים, והפך למגן היהודים.

במהלך תקופת התארגנות הקצרה שוקמה הטירה על ידי היחידות הארץ ישראליות ולמקום הובא ציוד רב שנגנב ממחסני הצבא הבריטי (מיטות, מזרנים, שמיכות, חביות דלק, ציוד מטבח וכדומה). במקום הוקמו מקומות מסתור תת-קרקעיים שבהם הוסתר הציוד שנועד לספינות המעפילים וכן נשק לפני שנשלח ארצה (אברהם זכאי, שהיה המפקד השני של המחנה, מספר שעם הגעתו קיבל מפה שעליה היו מסומנים 24 מחסנים שהוסתרו באדמה).

בתוך זמן קצר החלו להגיע למחנה מאות צעירים שחיכו להעלאתם ארצה. הדריכו אותם מדריכי תנועות הנוער השונות שפעלו הארץ באותם ימים (השומר הצעיר, המחנות העולים, דרור ועוד). על הצעירים ששהו במחנה הוטלו מטלות רבות ובכללן: הכנת ארגזי מזון ותרופות לספינות, לתפור ערסלים שישמשו כמיטות בימי ההפלגה ואף לתפור תרמילי גב, שיאפשרו למעפילים לארוז את ציודם האישי.
בערבים אורגנה במחנה פעילות תרבותית ובין היתר הוקמה מקהלה ששרה משירי ארץ ישראל.

העובדה שבמחנה שהו אנשים כה רבים (עד אלף איש בו זמנית) יצרה בעיות אספקה, שכן באיטליה של אחרי המלחמה שרר מחסור גדול. בעקבות פנייה לראש העיר מג'נטה זכה המחנה לעזרה.

לפני הפלגתה של כל אחת מהאניות עברו המעפילים הכנה פסיכולוגית ואף עברו אימונים בנשק קר. הצעירים תודרכו כיצד להתנהג בזמן ההפלגה, מה לעשות אם הספינה תתקל באניות הצי הבריטי ואיך להגיב אם חיילים בריטים יעלו על הספינה.

== קישורים חיצוניים ==

* 
* 
*[http://www.palyam.org/Hahapala/BASE-A-MAGENTA.pdf בסיס א' במג'נטה], ב[http://www.palyam.org אתר ההעפלה והרכש]

קטגוריה:לומברדיה: ערים
ממשלת צללים

[[אנדרו שיר עם קבינט הצללים השמרני בקנדה]]ממשלת צללים (באנגלית: Shadow government) הוא מונח המקובל במספר דמוקרטיות פרלמנטריות, בפרט בבריטניה, לתיאור הרכב הממשלה המוצע על ידי האופוזיציה, אם וכאשר תזכה בבחירות. כשמדובר במשטרים לא-דמוקרטיים, מונח זה משמש לפעמים לתיאור ממשלה מחתרתית הפועלת בסתר נגד הממשלה המכהנת מתוך שאיפה להחליפה בהפיכה.

במשטר דמוקרטי קיומה של אופוזיציה חיוני לא רק לשם ביקורת על פעילות הממשלה, אלא גם כדי להציג חלופה לממשלה המכהנת ולמדיניותה. הקמת ממשלת צללים היא ביטוי מעשי להיותה של האופוזיציה חלופה לממשלה.

==בבריטניה==
בבריטניה מקובל שהאופוזיציה מרכיבה ממשלת צללים מיד עם מינויה של ממשלה חדשה, כשמול כל שר בממשלה ניצב "שר" בממשלת הצללים של האופוזיציה. ה"שר" בממשלת הצללים אחראי לבקר את השר המכהן בממשלה, להגיב על הצהרותיו ולהציע חלופה למדיניותו. אף שאין זו התחייבות רשמית, ציבור הבוחרים מצפה לכך ש"שר הצללים" ימונה לתפקיד שר, אם האופוזיציה תזכה בבחירות הקרובות.

שיטת ממשלת הצללים הפכה למעין מוסד בבריטניה כיוון שהיא מתאימה למבנה הפרלמנט הבריטי ולשיטת הבחירות בבריטניה. בבריטניה לא נהוגות ממשלות קואליציוניות, אלא מקובל שראש המפלגה הגדולה ביותר בפרלמנט מתמנה לראשות הממשלה וממנה שרים מבין חברי מפלגתו. לפיכך, יכול ראש המפלגה השנייה בגודלה בפרלמנט להניח כי מפלגתו היא החלופה העיקרית למפלגת השלטון, ולמנות ממשלת צללים מבין חברי מפלגתו. בנוסף, שיטת הבחירות באנגליה היא אישית-אזורית (המדינה מחולקת למחוזות-בחירה, ובכל אחד מהם נערכות בחירות אישיות למינוי נציג המחוז בפרלמנט), כך שיש דגש רב על אישיותם של המועמדים לחברות בפרלמנט ולכהונה כשרים.

==בישראל==
בישראל נהוגה שיטת בחירות יחסית, והממשלות הן ממשלות קואליציוניות, כלומר ממשלות המורכבות ממספר מפלגות שהגיעו להסכם לאחר משא ומתן. הרכב הקואליציה עשוי להשתנות במידה ניכרת במהלך כהונת הפרלמנט. לפיכך, קשה לדעת מה יהיה הרכב הקואליציה לאחר הבחירות הבאות, וקשה להרכיב ממשלה אלטרנטיבית לפני היוודע תוצאות הבחירות. לאור כל זאת, שיטת ממשלת הצללים אינה נהוגה בישראל, אם כי היו הצעות להשתמש בה בתקופה שבה הייתה מפלגת אופוזיציה דומיננטית, למשל בסוף שנות ה-80 ובראשית שנות ה-90, כשמפלגת העבודה הייתה החלופה העיקרית למפלגת הליכוד שהייתה אז מפלגת השלטון. הרעיון נדחה, כיוון שלא היה ברור מי ייבחר לעמוד בראש מפלגת העבודה לקראת הבחירות ב-1992. בעיה זו הוכחה כמשמעותית, שכן יצחק רבין אכן החליף את שמעון פרס לקראת הבחירות, והתמנה כראש ממשלה לאחר הבחירות. אילו הייתה מורכבת ממשלת צללים בתקופה שבה שימשה מפלגת העבודה כאופוזיציה, היא לא הייתה משקפת את ההתפתחות הזו.

== קישורים חיצוניים ==
*.

*צללים
Psychodalic academy

עטיפת Psychodalic academy
psychodalic academy הוא שמו של אלבום-אוסף שעשה אמן הטראנס אבי שמיילוב, הידוע גם כאסטריקס.
האלבום יצא תחת לייבל הטראנס הישראלי hommega בשנת 2005 ועזר לקדם את הלייבל בכלל ואת האמנים בפרט.

האלבום כלל שני דיסקים.
הדיסק הראשון כלל רמיקסים שעשה אבי שמיילוב ליוצרים שונים מהלייבל בנוסף לטרק חדש שעשה בשביל האלבום (לטרק קוראים follow me והוא מושפע מסגנון הטראנס פסיכומלודי).
הדיסק השני כולל טרקים שונים של יוצרים מהלייבל שנבחרו על ידי מנהל הלייבל אייל ינקוביץ', בנוסף לטרק חדש שעשה אבי שמיילוב לאלבום (הטרק נקרא chaos ונעשה בשיתוף התקליטן המוביל בארץ, גייא סלמה)

== להיטי האלבום ==

דיסק ראשון
* טרק ראשון-follow me(מאת אבי שמיילוב).
* טרק שביעי-computech(מאת psycraft)
* טרק אחרון-colors band(מאת dali)

דיסק שני
* טרק ראשון-chaos(מאת אבי שמיילוב וגיא סלמה)
* טרק שישי-coolio(מאת אבי שמיילוב)
* טרק שמיני-ra heya(מאת sub6)

קטגוריה:אלבומי 2005
פ.צ. בזל

פ.צ. בזל () הוא מועדון כדורגל שווייצרי המשחק בליגת העל השווייצרית. המועדון הוקם בשנת 1893 וממוקם בעיר בזל, שווייץ.

המועדון ידוע בין השאר במחלקת הנוער המפוארת שלו שהצמיחה שחקנים כמו בולטים כמו: פליפה קאייסדו, ארן דרדיוק, איבן ראקיטיץ', זדרבקו קוזמנוביץ', אלכסנדר פריי, גרניט ג'אקה, גקהאן אינלר, מארקו שטרלר, שרדאן שאקירי ובריל אמבולו.

==היסטוריה==

המועדון זכה לתקופת התהילה שלו בשנות ה-60 וה-70 עם זכייה באליפות השווייצרית שבע פעמים וזכייה שלוש פעמים בגביע השווייצרי. ב-1988 ירדה הקבוצה לליגה המשנית בשווייץ ושיחקה בה עד לשנת 1994, אז העפילה בחזרה לליגה הבכירה. עם הקמת אצטדיון סט. יאקוב-פארק בשנת 2001 חזרה ההצלחה לקבוצה ובשנת 2002 זכתה בזל בדאבל (גביע ואליפות). בעונה שלאחר מכן הפכה הקבוצה לקבוצה השווייצרית השנייה שמשחקת בליגת האלופות. לאחר שני ניצחונות על ספרטק מוסקבה, שתי תוצאות תיקו מול ליברפול ותיקו והפסד מול ולנסיה היא המשיכה לשלב הבא מהמקום השני בבית, ובשלב זה הודחה.

הקבוצה שיחקה בגביע אופ"א בעונות 2003/2004, 2004/2005 ובעונת 2005/2006 אף העפילה לשלב רבע הגמר אחרי שהדיחה בדרך את מונקו ושטרסבורג. ברבע הגמר היא הפסידה לקבוצת מידלסברו מאנגליה שעתידה הייתה להיות סגנית מחזיקת גביע אופ"א באותה העונה. בעונת 2006/2007 בגביע אופ"א בזל הודחה בשלב הבתים.

בעונת 2008/2009 עלתה לליגת האלופות. היא שובצה בבית ג' יחד עם ברצלונה הספרדית, ספורטינג ליסבון הפורטגזית ושחטיור דונייצק האוקראינית. הקבוצה הפסידה לברצלונה ולספורטינג ליסבון פעמיים וסיימה בתיקו והפסידה לשחטיור דונייצק.

בזל נכנסה לליגה האירופית בעונת 2009/2010 ובשלב הבתים שיחקה עם פולהאם, צסק"א סופיה ומועדון הכדורגל רומא. בזל סיימה במקום השלישי עם 9 נקודות - שלושה ניצחונות (שניים נגד צסק"א סופיה ופעם אחת נגד רומא) ושלושה הפסדים (שניים נגד פולהאם ואחד נגד רומא) ולא עלתה לסיבוב הבא.

בעונת 2011/2012 בליגת האלופות הצליחה הקבוצה להעפיל לשמינית הגמר על חשבון מועדון הפאר מנצ'סטר יונייטד. היא פגשה במועדון פאר אחר באיירן מינכן והצליחה להפתיע אותה במפגש בשווייץ כאשר ניצחה בתוצאה 0–1 משער של ולנטין שטוקר אך בגומלין הפסידה 0–7. בעונה לאחר מכן הצליחה להגיע עד לחצי הגמר של הליגה האירופית שם הפסידה לצ'לסי, שהמשיכה לזכייה בטורניר.

בעונת 2013/2014 הקבוצה העפילה לשלב הבתים של ליגת האלופות לאחר ניצחון בסיבוב המוקדמות השלישי על קבוצת מכבי תל אביב ולאחר ניצחון בשלב הפליי אוף על קבוצת לודוגורץ ראזגרד מבולגריה. הקבוצה שובצה בבית יחד עם צ'לסי, שאלקה 04 וסטיאווה בוקרשט. הקבוצה סיימה את שלב הבתים במקום השלישי בבית ועברה לשחק בשלב 32 האחרונות של הליגה האירופית. בשלב 32 האחרונות ניצחה שוב את קבוצת מכבי תל אביב. בשמינית הגמר ניצחה את קבוצת רד בול זלצבורג. ברבע הגמר הפסידה לקבוצת ולנסיה והודחה מהטורניר.

==סגל שחקנים==
; נכון ל-7 בפברואר 2024

 (קפטן)

==הישגים==
* אליפויות הסופר-ליג השווייצרי: (20): (1953, 1967, 1969, 1970, 1972, 1973, 1977, 1980, 2002, 2004, 2005, 2008, 2010, 2011, 2012, 2013, 2014, 2015, 2016, 2017)
* זכיות בגביע השווייצרי: (13): (1933, 1947, 1963, 1967, 1975, 2002, 2003, 2007, 2008, 2010, 2012, 2017, 2019)
* זכיות בגביע הליגה השווייצרית: (1): (1973)

==קישורים חיצוניים==

* 

*
בזל, פ.צ.
בזל, פ.צ.
אורבניה

אורבניה היה כתב עת עצמאי לשירה שיצא לאור בתל אביב ממרץ 2005 ועד אוגוסט 2006.

כתב העת בעריכת המשורר שלמה קראוס, חולק חינם בחנויות ספרים, מוזיקה, אוניברסיטאות ומרכזי תרבות ברחבי ישראל. בכתב העת מודפסת אך ורק שירה, על נייר כתמתם ובהיקף של שמונה עמודים. אורבניה שמה לה למטרה להחזיר את העיסוק בשירה כאקט אומנותי ולשמש כמדף אסתטי ונגיש לאומנות זו.

בתחילה, כתב העת הודפס מדי חודשיים בכ-4000 עותקים, אך החל מהגיליון החמישי, פרקי הזמן בין הגיליונות הפסיקו להיות קבועים. הגיליון השישי והאחרון ראה אור בסוף חודש אוגוסט 2006 והעורך בפועל שלו היה המשורר מרחב ישורון. גיליון זה אופיין בקו שונה מן הגיליונות שקדמו לו.
אורבניה ערכה מספר אירועים, ביניהם ערבי שירה ואמנות וכן נטלה חלק בפרויקטים גדולים יותר כדוגמת "שוק קולטורה" בשיתוף גופים נוספים.

==קישורים חיצוניים==
*[https://web.archive.org/web/20070128055251/http://www.urbania.org.il/main.php אתר כתב העת]
* 
* 

קטגוריה:ישראל: כתבי עת לשירה
קוברה

קוברה (מפורטוגזית: Cobra; "נחש") הוא שם כללי למספר מינים של נחשים ארסיים המשתייכים למספר סוגים שונים במשפחת הפתניים (Elapidae). מיני הקוברות השונים נפוצים בדרך כלל באזורים טרופיים ומדבריים או מדבריים-למחצה ביבשות אסיה ואפריקה. על אף שבמשפחת הפתניים סוג מסוים נקרא קוברה (Naja), ישנם מיני נחשים שאינם משתייכים לסוג זה אך למרות זאת מסווגים לרוב כקוברות.

המאפיין ההתנהגותי הבולט של רוב מיני הקוברה בעת סכנה הוא הרמת אזור הגוף העליון ומתיחת עור רפוי המצוי בשני צידי הצוואר (על ידי עצמות הצוואר), וזאת במטרה ליצור מראה מאיים ומרתיע. צבע מיני הקוברות השונים נע בין שחור או חום כהה לצהוב או קרם ולעיתים אף אדמדם. אורכם הממוצע של רוב המינים נע בין 1.5 ל-3 מטרים, אך הגדול ביותר, רב-פתן מלכותי, מגיע לאורך של יותר מחמישה מטרים.

הקוברה ניזונה בעיקר ממכרסמים קטנים, זוחלים קטנים אחרים, עופות וביצים. באזורים בהם אזור המחיה של הקוברה חופף למגורי אדם לעיתים קורים מקרי הכשה, שחלקם מובילים למוות. אויביה הטבעיים של הקוברה, מלבד האדם, הם נחשים אחרים, גירית הדבש, הנמייתיים וכמה עופות דורסים. הקוברות מיטיבות לטפס על עצים. כמה ממיני הקוברות היורקות מסוגלים לירוק את ארסם למרחק של מספר מטרים, ומכוונים בדיוק מפתיע יחסית לאזור העיניים.

לקוברה יש חשיבות סמלית בהינדואיזם (ראו נאגה). קוברת המשקפיים נחשבת קדושה בהינדואיזם ומהווה את אחד מסמליו של שיווה, ואילו במצרים העתיקה לקוברה המצרית היה מעמד קדוש. באזור הודו או פקיסטן, מאלפי נחשים מיוחדים מציגים לעיתים קוברות "מאולפות" כביכול לקהל. המאלף חולב את ארסה של הקוברה או עוקר את שיני הארס שלה, ומנגן בסוג מיוחד של חליל. נחש הקוברה חירש לחלוטין או מסוגל לשמוע צלילים מסוימים בלבד, ולמעשה הוא אינו מכיש את מאלפו בגלל התנועה הבלתי פוסקת של החליל אחריה הוא עוקב, התנהגות שנראית לצופה מהצד כמעין ריקוד של הקוברה.

==גלריה==
<gallery>
Naja samarensis.jpg|קוברה דרום פיליפינית
Rinkhals2.jpg|קוברה טבעתית
Naja sumatrana juv.jpg|קוברה יורקת זהובה
Ophiophagus-hannah-king cobra-kaeng-krachan-national-park.jpg|קוברה מלכותית
</gallery>

== קישורים חיצוניים ==

* 

קטגוריה:פתניים
קטגוריה:שמות עממיים של זוחלים
גלקסיית העין השחורה

גלקסיית העין השחורה (Black Eye Galaxy, נקראת גם M64 מ-Messier 64 וכן NGC 4826) היא גלקסיה ספירלית בקבוצת הכוכבים שערות ברניקי, שהתגלתה בכמה מקרים, על ידי שלושה אנשים שונים בנפרד. אדוארד פייגוט גילה אותה ב-23 במרץ 1779, יוהאן אלרט בודה גילה אותה ב-4 באפריל באותה שנה, מבלי שידע על גילויה חודש אחד קודם לכן, ושארל מסיה גילה אותה אחרי שנה ב-1 במרץ 1780 והוסיף אותה לקטלוג מסיה כמספר 64. הגילוי הראשון לא זכה לתשומת לב רבה ורק באפריל 2002 גילה ביירן ג'ונס מחדש את ממצאיו של פייגוט. המאפיין של האבק בצידה החיצוני התגלה כבר במאה ה-18, כש-M64 נצפתה פעמיים, ב-1785 וב-1789 על ידי ויליאם הרשל, שהשווה אותה כבר אז ל"עין שחורה".

== מידע כללי ==
M64 מוכרת בעיקר לאסטרונומים חובבים מכוון שניתן לראות אותה גם בטלסקופים קטנים. הגלקסיה נמצאת מעט יותר מ-5 מעלות מצפון-מערב לכוכב α בשערות ברניקי וכ-7 מעלות מדרום-דרום-מערב לכוכב β בשערות ברניקי. כ-5 מעלות מדרום-מערב לה (מעט צפונית-מזרחית ל-α בשערות ברניקי) נמצא הצביר הכדורי M53.

גלקסיית העין השחורה מרוחקת כ-19 מיליון שנות אור (5.8 מיליון פארסק) מכדור הארץ. גודלה הזוויתי כ-10 דקות קשת שממרחק זה שקולות לקוטר של כ-55,000 שנות אור. סביב הגרעין הבהיר של הגלקסיה ישנו אזור עשיר באבק אשר בולע את האור המגיע אליו. מראה זה העניק לה את שמה גם בעברית וגם באנגלית - "גלקסיית העין השחורה" (Black eye) המכונה באנגלית לעיתים גם "עין רשעה" (Evil Eye). במקומות אחרים הוזכר גם כינוי פיוטי יותר, "גלקסיית היפהפייה הנרדמת" (Sleeping Beauty Galaxy).

במבט ראשון נראית M64 כמו גלקסיה ספירלית רגילה למדי. כמו ברוב הגלקסיות, הכוכבים ב-M64 מסתובבים באותו כיוון, אולם, מחקר תמונות מטלסקופ החלל האבל מראות שהגז הבין-כוכבי בחלקה החיצוני של M64 מסתובב בכיוון הפוך לזה שבו נעים הכוכבים והגז בחלק הפנימי. החלק הפנימי (אותו ניתן לראות בתמונה) בעל רדיוס של כ-3,000 שנות אור והחלק החיצוני משתרע עד לגבולותיה החיצוניים של הגלקסיה במרחק של 40,000 שנות אור ממרכזה. תנועה הפוכה זו היא ככל הנראה המקור ליצירת הכוכבים הצעירים הנראים באזור שבין החלקים השונים.

ההשערה המקובלת כיום היא שהסיבוב הנגדי של הגז בחלקה החיצוני של הגלקסיה נוצר כאשר M64 סיפחה גלקסיית לוויין, כנראה לפני יותר ממיליארד שנים. בתמונה של הגלקסיה ניתן להבחין בכוכבים צעירים, חמים, בצבע כחול שרק נוצרו, וכן בעננים ורודים של גז מימן - אזורי H II המאירים כערפיליות פליטה עקב קרינה על סגולה מכוכבים צעירים אלו. הגלקסיה הלווינית כבר הושמדה כמעט כולה, וחלק מכוכביה התמזגו בגלקסיה הראשית או התפזרו אל החלל, אך עדויות להתנגשות נותרים ברקע, בגלל התנועה השונה, ההפוכה למעשה, של הגזים בחלקה החיצוני של M64.

גלקסיית העין השחורה היא אחת מ-12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן מאפיי 1, מאפיי 2, IC 342, גלקסיית המחוגה, גלקסיית הפסל, M81, M82, M83, M94, NGC 4945 וקנטאור A.

== קישורים חיצוניים ==

* [https://web.archive.org/web/20080720075224/http://heritage.stsci.edu/2004/04/supplemental.html הסבר על התנועות המשונות בM64 ובו תמונות נוספות]
* [http://messier.seds.org/m/m064.html M64] באתר SEDS 
* [http://hubblesite.org/newscenter/archive/releases/2004/04 הסבר בסיסי ושאלות נפוצות באתר של טלסקופ החלל האבל] <sup>1</sup> 
* [https://web.archive.org/web/20070317022632/http://www.spacetelescope.org/images/html/opo0404a.html תמונות של הגלקסיה באדיבות האבל\ESA]
* 

==הערות שוליים==

קטגוריה:גלקסיות ספירליות
קטגוריה:קבוצת הכוכבים שערות ברניקי
קטגוריה:עצמי מסיה
זיכרונות מאפריקה

זיכרונות מאפריקה (באנגלית: Out of Africa) הוא סרט דרמה אמריקני משנת 1985 בבימוי סידני פולאק, ובכיכובם של מריל סטריפ ורוברט רדפורד. הסרט זכה בשבעה פרסי אוסקר, כולל לפרס אוסקר לסרט הטוב ביותר, ובשלושה פרסי גלובוס הזהב. הסרט מבוסס על ספר זיכרונותיה של הסופרת הדנית קארן בליקסן משנת 1937.

==עלילה==

העלילה מתארת את השנים בהן חיה הסופרת הדנית קארן בליקסן (מריל סטריפ), בקניה שבאפריקה. היא מגיעה לקניה (באותה תקופה מושבה בריטית) בשנת 1914 עם בעלה, הברון השוודי ברור בליקסן (קלאוס מריה ברנדאואר), במטרה להקים חווה חקלאית, ומתחברת עם הצייד הבריטי דניס פינץ' האטון (רוברט רדפורד).

הברון בליקסן מחליט לרכוש מטע קפה במקום חווה והוא מרבה לצוד להנאתו וממעט לעבוד. הוא מרבה לבגוד באשתו קארן, ובעקבות כך היא חולה בעגבת ונאלצת לחזור לדנמרק לקבלת טיפול רפואי. עם החלמתה ושובה לקניה היא מתחילה לנהל רומן עם דניס. בעקבות שרפה שמשמידה את מטע הקפה שלה, ומותו של דניס שנהרג בהתרסקות מטוס קארן נאלצת לחזור לדנמרק בשנת 1931.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| מריל סטריפ || קארן בליקסן
|-
| רוברט רדפורד || דניס פינץ' האטון
|-
| קלאוס מריה ברנדאואר || ברור בליקסן
|-
| מייקל קיצ'ן || ברקלי קול
|-
| מייקל גוף || דלמיר
|-
| סוזנה המילטון || פליסיטי
|-
| רייצ'ל קמפסון || שרה, ליידי בלפילד
|-
| גרהם קרודן || הנרי, לורד בלפילד
|-
| לסלי פיליפס || סר ג'וזף אלויסיוס ביירן
|}

==הפקה==
הסרט הופק על ידי סידני פולאק, וצולם בקניה בתקציב של 31 מיליון דולר.

==פרסים==
* פרס אוסקר לסרט הטוב ביותר
* פרס אוסקר לבמאי הטוב ביותר
* פרס אוסקר לתסריט המעובד הטוב ביותר
* פרס אוסקר לצילום
* פרס אוסקר למיקס הסאונד הטוב ביותר
* פרס אוסקר לפסקול מקורי
* פרס אוסקר לעיצוב תפאורה
* פרס גלובוס הזהב לסרט הדרמה הטוב ביותר
* פרס גלובוס הזהב לשחקן משנה
* פרס גלובוס הזהב לפסקול מקורי

==קישורים חיצוניים==

* 

קטגוריה:סרטי 1985
קטגוריה:סרטי דרמה אמריקאיים
קטגוריה:זוכי פרס גלובוס הזהב לסרט דרמה הטוב ביותר
קטגוריה:זוכי פרס גלובוס הזהב - הפסקול המקורי הטוב
קטגוריה:זוכי אוסקר: הסרט הטוב
קטגוריה:סרטים אפיים
קטגוריה:זוכי אוסקר: מיקס הסאונד הטוב
קטגוריה:זוכי אוסקר: עיצוב ההפקה הטוב
קטגוריה:סרטים באנגלית
קטגוריה:סרטים בסוואהילי
קטגוריה:סרטי רוברט רדפורד
קטגוריה:סרטים שהולחנו על ידי ג'ון בארי
סרטן עכביש יפני

אקווריום בסינגפור.]]
סרטן עכביש יפני (שם מדעי: Macrocheira kaempferi) הוא פרוק הרגליים הגדול ביותר בעולם כשהפרט הגדול ביותר בעל רגליים המתפרסות לרוחב של כארבעה מטרים (כל רגל באורך 1.815 מטר), גוף באורך של כ-37 סנטימטרים ומשקל של 16 עד 19 קילוגרם. עם זאת במשקלו הוא קטן יותר מהלובסטר האמריקאי. בית הגידול הטבעי של הסרטן בקרקעית האוקיינוס השקט בעומק של 50 עד 300 מטרים בסביבות יפן, שם הוא ניזון מפגרים ומחסרי חוליות ימיים. מעריכים שתוחלת חייו מגיעה למאה שנים.

הסרטן נחשב מאובן חי. כיום ידוע רק מין אחד מסוג זה, אולם ישנם דיווחים על פרטים מאובנים ממינים נוספים השייכים לסוג.

== מאפיינים פיזיים ==
סרטן לעומת אדם האוחז בו.
צבעו של הסרטן כתום עם כתמים לבנים על רגליו הדקות. בזכרים, זוג הגפיים הכוללים צבתות ארוכים יותר מהגפיים האחרות. זכר גדול יכול לפרוש את גפיו הארוכות לרוחב של כארבעה מטרים. דיווחים לא מאושרים טוענים לפרישת גפיים לרוחב של קרוב לשבעה מטרים. רוחבו של הגוף האובלי של הסרטן יכול להגיע לשלושים סנטימטרים ואורכו עד לארבעים סנטימטר.

עיניו המורכבות של הסרטן ממוקמות בחזיתו ושתי קרניים בולטות ביניהן. לפרטים צעירים של הסרטן שיער וקוצים על קליפת גופם וקרניים קדמיות ארוכות יותר. עם גדילתם של הסרטנים הצעירים קטנות הקרניים הקדמיות.

== בית גידול טבעי, התנהגות והשפעה אנושית ==
תפוצתו של סרטן העכביש היפני מוגבלת לצד האוקיינוס השקט של הארכיפלג היפני. לרוב חי הסרטן על קרקעית הים בעומקים של 50 עד 300 מטרים, עם ריכוזים גדולים יותר בעומקים של 200 עד 300 מטרים, בסמוך לפתחים תת-ימיים או חורים אחרים בקרקעית. באביב ניתן למצוא את הסרטנים מטילים ביצים בעומקים רדודים כדי 50 מטרים.

הסרטנים נוהגים לנוע באיטיות רבה על קרקעית האוקיינוס תוך שהם מלקטים מזון. הם אוכלי כל שבתזונתם נכללים צמחים, בעלי חיים ונבלות. לגופם הם מצמידים ספוגיים וחיות דומות כדי להרחיק מעליהם טורפים כגון תמנונים.

אזורי הדיג של הסרטנים נמצאים במפרצי סאגאמי, סורוגה וטוסה ובאזור איי איצו. הסרטנים הנחשבים למעדן נלכדים בעזרת רשתות נגררות קטנות ונאכלים מומלחים או מאודים. באביב אסורה לכידת הסרטנים הנמצאים בעונת ההטלה שלהם. באזור מפרץ סורוגה הצטמצם בשנים האחרונות מספרם של הסרטנים וכתוצאה מכך החלו מאמצי שימורם, אך עדיין ישנם אזורים בהם לוכדים את הסרטנים באביב, בעת נדידתם למים רדודים.

סרטן העכביש היפני משמש גם למחקר וקליפתו משמשת כקישוט, מבנהו העדין וגודלו הפכוהו למוצג מועדף באקווריומים.

== קישורים חיצוניים ==

* 
* [https://web.archive.org/web/20150924042852/http://www.iol.ie/~seaworld/data/Crab.htm The Giant Japanese spider crab], lahinchseaworld

== הערות שוליים ==

קטגוריה:בעלי חיים שתוארו ב-1836
קטגוריה:מאובנים חיים
קטגוריה:פרוקי רגליים יחידים בסוגם
קטגוריה:סרטני עכביש
קטגוריה:טקסונים שתוארו בידי קונרד יאקוב טמינק
נייטרינו מיואוני

נייטרינו מיואוני (Muon neutrino, סימול: ν<sub>μ</sub>) הוא חלקיק יסודי, חלק מאבני הבסיס המרכיבות את החומר. הוא חלק מהדור השני במודל הסטנדרטי (מודל המתאר את אבני הבניין הקטנות ביותר לחומר הידועים לנו היום). הוא פרמיון ממשפחת הלפטונים (leptons). כמו שאר חלקיקי הנייטרינו גם לנייטרינו המיואוני אין מטען חשמלי, אין מטען צבע, בעל ספין ½ ובעל מסה קטנה מאוד. כמו כן הוא אינו מגיב עם הכוח האלקטרו-מגנטי וגם לא עם הכוח החזק, אך כן מושפע מן הכוח החלש באינטראקציה חלשה מאוד.

הנייטרינו המיואוני, כמו שאר חלקיקי הנייטרינו, בעל חתך פעולה נמוך מאוד.

==תגליות==
הנייטרינו המיואוני התגלה על ידי לאון לדרמן (Leon Lederman), מלווין שוורץ (Melvin Schwartz) וג'ק שטיינברגר (Jack Steinberge) מ-CERN. 

הם עשו זאת ב-1962 באמצעות ירי אלומת פרוטונים GeV אל מטרה קבועה אשר הייתה במרחק של 70 מטר ממקור הירי. המטרה הוצבה על קיר פלדה העשוי מלוחות ישנים של ספינת קרב במשקל 5000 טון. כתוצאה מכך הם ייצרו פיונים (חלקיקים ממשפחת הבוזונים הנושאים את הכוח הגרעיני), מיואונים (חלקיק יסוד ממשפחת הלפטונים, מהדור השני) וחלקיקי נייטרינו מיואוני. הם קיבלו על כך פרס נובל לפיזיקה בשנת 1988.

לאחר שגילו את חלקיקי הנייטרינו המיואוני החלו לחקור את תגובותיהם עם חומר. למרות שחלקיקי הנייטרינו המיואוני לא מגיבים כמו שאר הנייטרינים, התגלה שחלקיקי הנייטרינו המיואוני מגיבים במקרים נדירים עם פרוטונים או נייטרונים ומייצרים במקרים אלה חלקיקי מיואון בלבד.

==ראו גם==
*נייטרינו
*נייטרינו אלקטרוני
*נייטרינו טאואוני
*גלאי נייטרינו
*המודל הסטנדרטי
*מיואון
*אסטרונומיית נייטרינו

==הערות שוליים==

קטגוריה:לפטונים
חרב גדעון

חרב גדעון (באנגלית: Sword Of Gideon) הוא סרט טלוויזיה מ-1986, ששודר כמיני סדרה ב-4 חלקים, לראשונה בטלוויזיה הקנדית ולאחר מכן ברשת HBO האמריקנית. הסרט בוים על ידי מייקל אנדרסון ובו מככבים סטיבן באואר, מייקל יורק, רוברט ג'וי ולורן מאלה.
הסרט מציג את סיפורם של סוכני "המוסד" הישראליים, שבמסגרת מבצע זעם האל, חיסלו את המחבלים המעורבים בתכנון טבח הספורטאים באולימפיאדת מינכן בשנת 1972. הסרט מבוסס על הספר "נקמה" של הסופר היהודי קנדי ג'ורג' ג'ונס, שעל פי אנשי מודיעין בכירים נחשב לבדיוני, אם כי קשה לאמת זאת בשל האופי הסודי של האירועים. 

הסרט מינכן אשר הופק בשנת 2005 על ידי הבמאי סטיבן ספילברג, אף תסריטו מבוסס על הספר "נקמה", ונראה כמו העתק של סרט זה.

== עלילת הסרט ==
הסרט פותח בגיוסו של אבנר (סטיבן באואר) סרן בסיירת מובחרת בצה"ל, למוסד. לאחר לבטים והכשרה קצרה אבנר ממונה לעמוד בראש צוות קטן של סוכנים שכל אחד מתמחה בתחום אחר, מטיפול בחומרי נפץ והכנת פצצות, ועד נהיגה במכוניות מרוץ. לאחר תדרוך בידי בכיר המוסד מייק הררי, ופגישה של אבנר עם לא פחות מאשר הרמטכ"ל וראשת הממשלה גולדה מאיר, הצוות נשלח לאירופה במטרה לחסל את ראשי ספטמבר השחור. תוך הנחיות מפורטות לא לפגוע בחפים מפשע ולא לפגוע בבני משפחתם של המחבלים. המפעילים מודיעים להם שהם יפעלו באופן עצמאי, תוך הסרת אחריות של ממשלת ישראל למעשיהם. 

לאחר התאקלמות קצרה באירופה אבנר נפגש עם פיליפ, בוגר תנועת המחתרת הצרפתית וחברו של אביו, שמעביר לו מידע על הטרוריסטים. לאחר ביצוע מעקב הצוות מתחיל לחסל את ראשי ספטמבר השחור. בזועייתר הם מתנקשים בכניסה לבית דירות ליד המעלית בירי באקדח. בהמשארי הם מתנקשים באמצעות הטמנת חומר נפץ בטלפון שלו ופיצוצו מרחוק. באל חיר הם מתנקשים באמצעות הטמנת חומר נפץ במיטתו, ובבודייה באמצעות פיצוץ מכוניתו בשלט רחוק.

במהלך המצוד אחר הטרוריסטים הסוכנים הישראליים הופכים להיות ניצודים. סוכנת הולנדית עצמאית מצודדת נשכרת על ידי הטרוריסטים לנקום, והיא מצליחה לפתות את קרל ולהרוג אותו בבית מלון. החבורה מצליחה לאתר אותה ומחסלת אותה בביתה באמצעות כלי ירייה שהוסלקו במשאבות אופניים. והם חוטפים על הראש מהממונים על הנקמה הפרטית הזאת. כך מעגלי חיסול ונקמה רודפים זה את זה. סוכן ישראלי נוסף נהרג בפיצוץ, וסוכן אחר שיצא להליכת לילה נמצא יושב הרוג על ספסל בגן ציבורי. בסוף המבצע רק אבנר וז'אן הנהג נותרים בחיים.

לאחר תום המבצע, אבנר מואס בקשר שלו עם המוסד וחוזר לאשתו בארצות הברית, למרות הלחצים הכבדים שמפעילים עליו מפקדיו במוסד.

==פרסים ומועמדויות==
הסרט היה מועמד לארבעה פרסי ג'מיני של הטלוויזיה הקנדית וזכה בשלושה, ביניהם פרס על עריכת התמונה הטובה ביותר ופרס על עריכת הקול הטובה ביותר.

==לקריאה נוספת==
* פרופ' מיכאל בר-זוהר ואיתן הבר, המרדף אחרי הנסיך האדום, "זמורה, ביתן - מוציאים לאור" בשנת 1984.
* אהרון קליין, חשבון פתוח - מדיניות החיסולים של ישראל, הוצאת ידיעות אחרונות, 2006.

==קישורים חיצוניים==

קטגוריה:סרטי 1986
קטגוריה:סרטים המבוססים על סיפור אמיתי
קטגוריה:סרטי ריגול
קטגוריה:סרטי מתח קנדיים
קטגוריה:סרטי דרמה
קטגוריה:סרטי פעולה קנדיים
קטגוריה:המוסד בתרבות ובאמנות
קטגוריה:מבצע זעם האל
קטגוריה:סרטים על טבח הספורטאים באולימפיאדת מינכן
הוגו באל

הוגו באל (גרמנית: Hugo Ball; 22 בפברואר 1886 - 14 בספטמבר 1927) היה אמן ומשורר גרמני, מחברי תנועת הדאדא.

== חייו ==
באל נולד בעיר פירמזנס (Pirmasens) שבגרמניה למשפחה קתולית. בנעוריו עבד כמתמחה במפעל לעיבוד עורות, אולם לאחר שלקה בהתמוטטות עצבים, הפסיק את עבודתו ועבר ללימודי סוציולוגיה, ספרות, היסטוריה ופילוסופיה באוניברסיטת מינכן ובאוניברסיטת היידלברג. בשנת 1910 עבר לברלין במטרה להפוך לשחקן אצל מקס ריינהרדט, מורה ובמאי תיאטרון יהודי-גרמני. שם פיתח שאיפה ליצור "תיאטרון כולל", ברוחם של ניטשה וואגנר.

בשנת 1914 ניסה להתגייס לשירות צבאי שלוש פעמים, אולם נדחה עקב בעיות רפואיות. את יצר הסקרנות הצבאית שלו מימש בטיול לקו החזית הבלגית, חוויה אשר הייתה בעלת השפעה משמעותית עליו. הוא עזב את מינכן ועקר לברלין, שם התקרב אל תאוריות פוליטיות אנרכיסטיות, בייחוד לזו של פיוטר קרופוטקין, עליו גם החל לחבר ספר.

בשנת 1916 היה לשותף מרכזי בתנועת הדאדא בציריך. הוא היה בין כותבי המניפסטים של הקבוצה, בהם הדגיש את המימד החברתי-פוליטי שבו שרויה החברה האירופית. באחד המופעים הידועים ביותר של הקבוצה, אשר התקיים ב-23 ביוני שנת 1916 ב"קברט וולטר", הופיע הוגו באל על הבימה, כשהוא לבוש תלבושת וצילינדר עשויים מקרטון, כמעין שריון, והקריא את שירו "Karawane" (קרי קָרָוַו֫אנֵה, כלומר "קרוואן" או "שיירה"), שיר פונטי וחסר משמעות, שנכתב גם בהשפעתה של האמנות הפרימיטיבית, אשר הייתה פופולרית בסופה של המאה ה-19 ותחילתה של המאה ה-20. את מופע זה תיאר באל:

באל קורא את השיר "Karawane"

תגובת הקהל הנזעם מן הזעזוע ומן האבסורד שבמופע היוותה על פי האנס ריכטר חלק אינטגרלי מן המופע. ריכטר תיאר את באל כ"עומד אין-נוע כסבונרולה קנאי ואדיש."

בשנת 1917 שימש באל כעיתונאי ב"פראייה צייטונג" (בגרמנית: Freie Zeitung – "העיתון החופשי"), עיתון בעל מגמות דמוקרטיות בעיר ברן. בשנת 1920 עבר, ביחד עם אמי הנינגס (Hennings), רקדנית וזמרת-קברטים אותה נשא לאישה, לכפר שווייצרי בשם אניוצו (Agnuzzo), שם החל להתרחק מפוליטיקה. הוא הפך אדוק יותר בדתו ואף החל לחקור את הנצרות הקדומה. בשנים 1920–1921 פרסם את יומניו תחת הכותרת "טיסה מחוץ לזמן" (Die Flucht aus der Zeit).

==קישורים חיצוניים==

* 
* 
* 
* 

== הערות שוליים ==

קטגוריה:אמני דאדא
קטגוריה:משוררים גרמנים
קטגוריה:גרמנים שנולדו ב-1886
קטגוריה:נפטרים ב-1927
ראול האוסמן

"מוח בורגני מדויק מסית תנועה עולמית" או "ניצחון דאדא" ([[1920)]]
ראול האוסמן (גרמנית: Raoul Hausmann; 12 ביולי 1886 – 1 בפברואר 1971), צייר, צלם וסופר אוסטרי, מראשי תנועת הדאדא בגרמניה.

== ביוגרפיה ==
האוסמן נולד בווינה. אביו היה צייר אשר התמחה בציור פורטרטים וציורים בעלי נושאים היסטוריים. הוא למד אמנות בבית ספר פרטי בברלין ועסק בעיצוב חלונות ראווה ובעיצוב גרפי מסחרי. בשנת 1912 אימץ האוסמן את הסגנון האקספרסיוניסטי ואף פרסם מאמרים הנוגעים לסגנון זה ויחסו לחברה. בשנת 1915 פגש את האנה הך וניהל עמה רומן, למרות שהיה נשוי לכנרת אלפרידה שפר. 

לאחר פרוץ מלחמת העולם הראשונה, התקרב האוסמן אל חוגים פוליטיים רדיקאלים. ביניהם הפסיכואנליסט אוטו גרוס (Otto Gross), אשר תפס את הפסיכואנליזה כשלב מהפכני, ופרנץ יונג (Franz Jung), סופר אקספרסיוניסטי ואנרכיסטי.

לאחר עליית השלטון הנאצי בגרמניה, בשנת 1933, עבר האוסמן לאיביזה, ובשנים 1937–1938 לצ'כוסלובקיה, שם התנסה בצילום בעל מאפיינים אתנוגרפים. בזמן מלחמת העולם השנייה השתקע האוסמן בכפר צרפתי קטן ליד לימוז' (Limoges). 

לאחר המלחמה חזר האוסמן לצילום וליצירת פוטומונטז'ים וכתיבת שירה פונטית. בין השנים 1959–1964 חזר האוסמן גם לציור. הוא נפטר בלימוז' בשנת 1971.

==יצירתו של האוסמן== 
אחד מן הפיתוחים המובהקים של תנועת הדאדא בגרמניה היה השימוש בטכניקת הפוטומונטז'. החל משנת 1923 הפסיק האוסמן את העיסוק בציור ועבר לעיסוק בטכניקות הצילום השונות. הפוטומונטז'ים של האוסמן שאבו ממסורת האקספרסיוניזם הגרמני ביצירה של קומפוזיציות דרמטיות ורבות ניגודים. לעיתים הציגו העבודות קומפוזיציה מופשטת, בסגנון טכניקת הקולאז' הדאדאיסטי. באחד מן הפוטומונטז'ים הידועים ביותר, המכונה "ABCD", או "דיוקן האמן" מן השנים 1923–1924, מופיע קטע חתוך מדיוקנו של האוסמן בין גזרי עיתונים, פרסומות, שטר כסף ועוד. בפיו מודבקות האותיות ABCD ועל עינו הימנית שרבוט הנראה כמעין גלגל מטרה ורוד. הקומפוזיציה הדינמית ומרובת האלכסונים של העבודה, בשיתוף עם הדימוי המטריד של דמות האמן, יוצרת תחושה של אימה או אלימות.

בעבודות רבות אחרות הרכיב האוסמן חללים תיאוריים בטכניקה זו, תוך שימוש בתצלומים מעורבים בגזרי עיתונות. בקולאז' הידוע בשם "ניצחון הדאדא" (1920) מופיע מרחב ובו דמויות וחפצים כגון צילום נוף עירוני, דיאגרמה רפואית, מכונת כתיבה, נעל וכן דמות אנושית אשר מראשה מבצבץ מוח. השילוב בין חלל פרספקטיבי וחפצים מזוהים, לבין סיטואציה רווית אימה ומסתורין, קרא תיגר על ערכי החברה הבורגנית, אשר העלתה את הסדר והמהוגנות כאחד מערכיה החשובים.

עבודה ידועה אחרת של האוסמן היא אסמבלאז' בשם "הראש המכני, רוח זמננו" (1920). היא מציגה ראש בובת תצוגה לפאות, אליה מחוברים מכשירי מדידה, מנגנון שעון יד, חלקי מצלמה וצילינדר הלקוח ממכונת כתיבה. עבודה אירונית זו מציגה את תוצאות האידיאל הנכזב של הטכנולוגיה.

==קישורים חיצוניים==

* 

== הערות שוליים ==

קטגוריה:אמני דאדא
קטגוריה:סופרים אוסטרים
קטגוריה:ציירים אוסטרים
קטגוריה:צלמים אוסטרים
קטגוריה:אוסטרים שנולדו ב-1886
קטגוריה:אוסטרים שנפטרו ב-1971
לשון-פר

לְשׁוֹן-פַּר (שם מדעי: Anchusa) הוא סוג של צמחים עשבוניים חד-שנתיים ורב-שנתיים ממשפחת הזיפניים הכולל 35 מינים<ref></ref>.

== מאפיינים ==
תפוצתם של מינים אלו כוללת את אירופה, צפון אפריקה ודרומה ובמערב אסיה. כמו כן, מיני הסוג מיובאים כיום לארצות הברית. חלק ממיני לשון-הפר הם צמחים חד-שנתיים, חלקם צמחים דו-שנתיים וחלקם רב-שנתיים, והם בעלי המאפיינים הכללים של משפחת הזיפניים. הם לרוב צמחים עשבוניים המכוסים בשערות זיפיות. עלי הצמח הם פשוטים או תמימים, ומכוסים בשערות קשות.

לפרחי לשון-הפר סימטריה רדיאלית. צבעי הפרחים משתנים בין מיני הסוג. על הצמחים נראים מספר פרחים בעלי חמישה עלי גביע המאוחדים בבסיסם, וחמישה עלי כותרת היוצרים צינור צר שכיוונו מעלה. פרחי לשון-הפר זוכים לביקורים תכופים על ידי דבורים. שורשי לשון-הפר מכילים anchusin, שהוא שרף חום-אדום המשמש לצביעה. הוא אינו מסיס במים, אך כן מסיס באלכוהול, בכלורופורם ובדיאתיל אתר.

מיני לשון-הפר נאכלים על ידי הזחלים של מספר מיני פרפראים.

עלי לשון הפר גם מותרים לאכילת אדם ונעשה בהם שימוש בין היתר כבעלי גפן עבור "ממולאים". בערבית העלים נקראים "עלי הלשון" (ورق اللسان).

== מינים ==
בישראל נפוצים שישה המינים הבאים:
# לשון-פר איטלקית (Anchusa azurea)
# לשון-פר מדברית (Anchusa milleri)
# לשון-פר מזרחית (Anchusa ovata)
# לשון-פר מצויה (Anchusa undulata) - מין יחיד בסוגו בישראל שגביעו מחולק לאונות עד לאמצען לכל היותר. בשאר המינים עלי הגביע מפורדים עד לבסיסם או כמעט כך.
# לשון-פר מצרית (Anchusa aegyptiaca)
# לשון-פר סמורה (Anchusa strigosa)

בעבר המין לשון-פר מגובבת (Anchusa aggregata) נחשב למין של לשון-פר אך היום מקובל לסווגו תחת סוג נפרד לשון-שור והמין נקרא לשון-שור מגובבת (Hormuzakia aggregata)<ref></ref>.

<gallery>
Anchusa undulata 1.jpg|לשון-פר מצויה
Hormuzakia-aggregata-Wikipedia-001i.jpg|לשון-פר מגובבת, נס ציונה
Anchusa azuea habitus2CampoCalatrava.jpg|לשון-פר איטלקית בספרד
</gallery>
==הערות שוליים==

== קישורים חיצוניים ==

* [http://www.wildflowers.co.il/hebrew/search.asp?searchString=%D7%9C%D7%A9%D7%95%D7%9F-%D7%A4%D7%A8+&family=1&color=1&type=1&spread=0&x=15&y=9 מידע ותמונות] אודות מיני לשון-הפר הנפוצים בישראל

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:זיפניים
יתומות הסערה

יתומות הסערה (אנגלית: Orphans of the Storm) הוא סרט ראינוע אמריקאי שהופק בשנת 1921. הסרט העוסק בתקופת המהפכה הצרפתית בוים בידי ד. וו. גריפית'.

==עלילה==
במרכז העלילה נמצאות הנרייט ולואיס האסופית, שגדלות יחד כאחיות. כאשר לואיס מתעוורת, הן נוסעות לפריז על מנת לברר אם אפשר לרפא את עיוורונה של לואיס. שם, מתאהבת הנרייט באציל. מקסימיליאן רובספייר דן אותו למוות, והנרייט נידונה עמו לאותו גורל. ז'ורז' דנטון מציל את הנרייט מהגיליוטינה והיא חוזרת ומטפלת באחותה.

בסרט מתרחשות במקביל שתי עלילות. מחד, סיפור חייהן של שתי האחיות, ומאידך סיפורה של האומה הצרפתית המסומל על ידי ההמון. הסרט העוסק בפשוטי העם יוצר אצל הצופה תחושת הזדהות כמשתתף במהפכה הצרפתית.

==ראו גם==
* יתומי הסערה (קומיקס)

== קישורים חיצוניים ==

קטגוריה:סרטים אילמים
קטגוריה:סרטי שחור-לבן אמריקאיים
קטגוריה:סרטים אמריקאיים משנת 1921
נפוליאון (סרט)

נפוליאון (באנגלית: Napoléon) הוא סרט אילם מ-1927 שביים אבל גאנס, הסוקר חלק מחייו של נפוליאון, מילדותו בקורסיקה עד לפלישתו לאיטליה. הסרט המקורי נמשך שש שעות, אך קוצץ לשלוש עם יציאתו לאקרנים.

כדי לשחזר את תקופת נפוליאון השתמש גאנס במונטאז'ים של מקומות בפריז. המונטאז'ים מהווים את רובו של הסרט, כיוון שמחוסר תקציב לא הייתה לגאנס אפשרות לצלם באתרי ההתרחשות המקוריים.

==קישורים חיצוניים==

* 
* 

קטגוריה:סרטי שחור-לבן
קטגוריה:סרטים ביוגרפיים
קטגוריה:סרטי מטרו גולדווין מאייר
קטגוריה:סרטי פולחן
קטגוריה:סרטים צרפתיים משנת 1927
אלגוריתם חיפוש

במדעי המחשב, אלגוריתם חיפוש הוא אלגוריתם המשמש לחיפוש נתון נדרש במבנה נתונים. חיפוש הוא פעולה בסיסית בפיתוח תוכנה, למשל לשם אחזור מידע מבסיס נתונים, ולכן הושקע מאמץ בפיתוח אלגוריתמים יעילים לביצוע משימה זו. את האלגוריתמים ניתן לחלק לשני סוגים.

==חיפוש ממצה==
חיפוש ממצה הוא חיפוש המאפשר לקבוע שהנתון נמצא במערכת כמפתח לחיפוש. ובמקרה שהוא נמצא, ניתן לקבל את הנתונים שהוא מאנדקס.

החיפוש הבסיסי ביותר הוא חיפוש בכוח גס - מעבר על כל הנתונים לפי סדרם, עד למציאת הנתון המבוקש, אם הוא אכן נמצא. מקובל לכנותו חיפוש ממצה בסיסי, או אלגוריתם חיפוש נאיבי. זהו חיפוש בלתי יעיל, וכאשר מספר הנתונים שבהם יש לחפש הוא גדול, החיפוש נמשך זמן רב, במידה בלתי סבירה. 

כאשר הנתונים ממוינים, ניתן לשפר משמעותית את החיפוש על ידי שימוש בחיפוש בינארי. הבעיתיות בשיטה זו היא הדרישה שהנתונים יהיו ממוינים מראש, והצורך לשוב ולמיינם בכל פעם שנתון חדש מוכנס למאגר או כשנתון קיים מוצא ממנו.

כדי לאפשר חיפוש מהיר מחד, ולהימנע מן הצורך למיין את הנתונים בכל פעם שחל בהם שינוי מאידך, פותחו מבני נתונים השומרים על הנתונים במצב ממוין.

מבנה נתונים בסיסי המאפשר זאת הוא עץ חיפוש, שהוא מבנה נתונים ממוין המאפשר הכנסה, הוצאה וחיפוש. עצי חיפוש משוכללים יותר כמו עץ אדום שחור ועץ AVL מאפשרים לבצע את הפעולות הללו במהירות (דהינו בסיבוכיות נמוכה).

לחיפוש בגרפים (כמו עצי החיפוש שהוזכרו לעיל) משמשים אלגוריתם חיפוש לעומק ואלגוריתם חיפוש לרוחב.

==חיפוש הסתברותי==
בחיפוש כזה מוסכם לפני תחילתו שבהסתברות ידועה, החיפוש לא יחשוף נתון שכן מצוי במערכת, ואף מפתח לנתון שכן מצוי.

==לקריאה נוספת==
* דונלד קנות', Sorting and Searching, כרך 3 בסדרה The Art of Computer Programming.

==קישורים חיצוניים==

*
הסיפור על מליבאוס

הסיפור על מֶלִיבֵאוּס (באנגלית: The Tale of Melibee) הוא אחד מסיפורי קנטרברי שכתב ג'פרי צ'וסר בשלהי המאה ה-14.
ג'פרי צ'וסר

זהו הסיפור השני המסופר מפי דמותו של צ'וסר עצמו ביצירה. זה מכבר הוא נחשב לבדיחה על חשבונו, בקטע שבו, לאחר שהמארח, הארי ביילי, קוטע אותו, פוצח צ'וסר באחד מהארוכים, ויש האומרים מהמשעממים, שבסיפורים.

==הסיפור - רציני או מבדח?==
הרעיון לפיו מליבאוס סופר על ידי צ'וסר פשוט כדי לשעמם את המאזינים, כנקמה על קטיעת סיפורו הראשון, השירה על סר טופז, והשוואתו לצואה, מתעלם מתגובתו של ביילי עצמו לסיפור. הארי נהנה מהסיפור ומצר על כך שאשתו לא זכתה לשומעו משום שהיא הייתה עשויה ללמוד משהו מהגבירה פיקחות, אחת הדמויות. הארי מתלונן במקור על "סר טופז" בשל חוסר התרבותיות והנאורות שבו, לאו דווקא הוולגריות הרבה שלו. או-אז הוא מבקש סיפור מסוגת הסיפורת, דבר-מה עם מעט דברי-חכמה, ומבוקשו נענה על ידי צ'וסר.

סיפור זה הוא תרגום של "Livre de Melibée et de Dame Prudence" מאת רנו דה לואנס, וזו כנראה הסיבה לשפה המעט מאולצת שבה הוא כתוב, בהשוואה לסיפורים אחרים שנכתבו על ידי צ'וסר במקור. יצירתו של רנו עצמה היא תרגום חופשי למדי ל"Liber consolationis et consilii" פרי עטו של סופר הלטינית, אלברטאנוס מִבּרשיה, ודבר זה מעלה את האפשרות שהסיפור היה אהוד ונפוץ באותם הימים. ראיה נוספת נגד הטענה שהסיפור אינו אלא בדיחה מייגעת במיוחד, היא שבדיחה אמורה להסתיים בתוך זמן קצר יחסית ולא להתמשך על פני למעלה מאלף שורות.

רבות מהמהדורות בנות-זמננו של הסיפורים בגרסה אנגלית (דוגמת מהדורת הקלאסיקות של פינגווין שתורגמה על ידי נוויל קוגהיל) משמיטות את הסיפור לגמרי, ומותירות רק תקציר עלילה ודיון קצר בכוונות הדתיות והפילוסופיות שעמדו מאחורי כתיבתו.

==תקציר העלילה==
הסיפור עוסק במליבאוס, הנמצא הרחק מביתו. יום אחד, שלושה אויבים פורצים פנימה, מכים את אשתו, הגבירה פיקחות, תוקפים את בתו ומותירים מאחוריהם את גווייתה. או-אז מתנהל הסיפור כוויכוח ארוך בעיקר בין מליבאוס לאשתו בשאלה אלו פעולות יש לנקוט וכיצד יש להשיג פיצוי מהאויבים.

האישה, מייעצת לו בפיקחות וגוערת בו על רעיונותיו הפזיזים. בדיון, שני הצדדים הנצים עושים שימוש בפתגמים וציטטות ממקורות מוסמכים באותה התקופה, כמו הברית החדשה. הגבירה פיקחות היא אישה הדנה בתפקיד האישה במסגרת הנישואין בצורה דומה לאישה מבאת' והאישה בסיפורו של הספן.

==לקריאה נוספת==
* שמעון זנדבנק (תרגם), סיפורי קנטרברי, עם עובד, התש"ם-1980.

==קישורים חיצוניים==

* [http://www.librarius.com/cantales/melibee1.htm הסיפור], עם אוצר-מילים של אנגלית ביניימית, באתר ליבראריוס
* 

קטגוריה:סיפורי קנטרברי
Day Tripper

"Day Tripper" הוא שיר של להקת הרוק הבריטית הביטלס, שיצא כסינגל כפול עם השיר "We Can Work It Out" בדצמבר 1965. השיר נכתב על ידי ג'ון לנון עם כמה תרומות מפול מקרטני. שני השירים הוקלטו במהלך הסשנים לאלבום Rubber Soul של הלהקה. הסינגל הגיע לראש המצעדים בבריטניה, אירלנד, הולנד ונורווגיה. בארצות הברית, "Day Tripper" הגיע למקום החמישי במצעד בילבורד הוט 100 ו-"We Can Work It Out" החזיק במקום הראשון. הוא זכה לגרסאות כיסוי, מאמנים שונים כמו ג'ימי הנדריקס, ELO וננסי סינטרה.

Day Tripper הוא שיר רוק המבוסס על ריף גיטרה חשמלית ושואב השראה ממוזיקת נשמה אמריקאית. הלהקה ניגנו את השיר בהופעות שלהם עד פרישתם מההופעות החיות בסוף אוגוסט 1966.

בבריטניה, "Day Tripper" / "We Can Work It Out" היה הסינגל השביעי הנמכר ביותר בשנות ה-60. נכון לדצמבר 2018, הוא היה הסינגל ה-54 הנמכר ביותר בכל הזמנים בבריטניה, אחד מששת הסינגלים של הביטלס שנכללו בדירוג המכירות הגבוה ביותר שפורסם על ידי חברת המצעדים הרשמית.

== רקע והשראה ==
"Day Tripper" נכתב בתחילת הסשנים של Rubber Soul כאשר הביטלס היו תחת לחץ להפיק סינגל חדש לשוק חג המולד. ג'ון לנון הלחין את השיר וכתב את רוב המילים, בעוד שפול מקרטני תרם חלק מהמילים. לנון ביסס את ריף הגיטרה של השיר על זה של השיר "Watch Your Step" של בובי פארקר, שהיה גם המודל שלו לשיר "I Feel Fine" מ-1964. בספר מ-1997 "Many Years from Now", מקרטני טוען כי היה זה שיתוף פעולה, אך לנון היה ראוי ל"קרדיט העיקרי".

ב-1970, תיאר לנון את "Day Tripper" כ"שיר סמים", ובראיון מ-2004 אמר מקרטני שהוא "על LSD". שם השיר הוא משחק מילים המתייחס לתייר ביום טיול וגם ל"טיול" ("טריפ") במובן של חוויה פסיכדלית.  לנון סיפר: "מטיילי יום הם אנשים שיוצאים לטיול יומי, נכון? בדרך כלל על מעבורת או משהו. אבל השיר היה סוג של... 'אתה פשוט היפי בסוף שבוע.' הבנת?" בספר "Many Years From Now", מקרטני אומר ש-"Day Tripper" עסק בסקס ובסמים.

== השתתפות ==
* ג'ון לנון - שירה, קולות רקע, וגיטרה מלווה/מובילה.
* פול מקרטני - שירה, קולות רקע וגיטרה בס.
* ג'ורג' האריסון - גיטרה מובילה.
* רינגו סטאר - תופים ותוף מרים.

== מצעדים ==
{| class="wikitable"
|+מצעדי כל הזמנים
!ארגון
!שם
!מיקום
|-
|כאן 88
|מצעד שירי הביטלס של כאן 88
|55
|}
==קישורים חיצוניים==

==הערות שוליים==

קטגוריה:שירי הביטלס
קטגוריה:שירי 1965
קטגוריה:שירים באנגלית
קטגוריה:שירים על סמים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת קפיטול רקורדס
פארק דה בוט שומון

רובע התשעה-עשר שבפריז: פנטזיה מלאכותית בלב הכרך. נבנה על ידי הברון אוסמן, בתכנונו של ז'אן-שארל אלפן. בצד שמאל, "גשר ההתאבדות"]]
מבט על הפארק
עבודות ההקמה של פארק בוט שומון בתצלום של [[שארל מארוויל מהמחצית השנייה של המאה ה-19]]
פארק בוט שומון בסוף המאה ה-19

פארק דה בוט שומון (בצרפתית: Parc des Buttes Chaumont) הוא גן ציבורי פריזאי שנמצא ברובע התשעה-עשר של העיר. זהו הפארק השלישי בגודלו מבין 426 הגנים שמצויים בעיר (הגדול ביותר הוא פארק דה לה וילט ואחריו גני טווילרי), ושטחו קרוב ל-250,000 מטר רבוע. הגן נבנה על גבי מרבית שטחה של מחצבת גבס ישנה שפעלה באזור עד אמצע המאה ה-19, ושמשה לחציבת אבני הבנייה של בתי מרכז העיר.

==מבנה==
הפארק נבנה בשנת 1867 בהוראת נפוליון השלישי במסגרת תוכנית אוסמן להתחדשות פריז, בכוונה להעניק לפריזאים שטחים ירוקים בכל אחת מארבע נקודות היסוד: יער בולון במערב, יער ונסן במזרח, פארק מונסורי בדרום, ופארק בוט-שומון בצפון.
על תכנון הפארק הופקד המהנדס ז'אן-שארל אלפן (Jean-Charles Alphand). את המחצבה כיסה אלפן באדמה, בנה בה מצוקים, מפלסים מדורגים, גשרים מעל לנקיקים עמוקים, מפלי מים, שבילים נסתרים, מערות ואגם שמקבל את מימיו מתעלת סן-מרטן. במרכז האגם מזדקר "אי הבלוודרה" (Île du Belvédère ) המלאכותי שעליו נבנה מבנה דמוי מקדש איטלקי פרי תכנונו של האדריכל גבריאל דוויו (Gabriel Davioud), ממנו ניתן לצפות על הסביבה העירונית הפרולטארית הצפופה. אל האי מובילים שני גשרים: "גשר ההתאבדות" ו"הגשר התלוי".

==מיקום==
הפארק שוכן כקילומטר דרומית לפארק לה וילט, וכמה מאות מטרים מזרחית לתעלת סן מרטן. ממערב לגן שוכן בית החולים רוטשילד. ניתן להגיע אל הפארק בקו המטרו 7b, דרך התחנות "בוט שומון" ו"בוטזרי" (Botzaris). בקרבת הפארק נמצא פארק בלוויל.

==קישורים חיצוניים==

* 
* [https://web.archive.org/web/20060719220640/http://koakoo.free.fr/serie.php?id_album=20 תצלומי הפארק]

קטגוריה:ערכים שבהם תבנית בריטניקה אינה מתאימה
קטגוריה:פריז: פארקים וגנים
קטגוריה:הרובע התשעה-עשר של פריז
א' בסיוון

==חגים ואירועים החלים ביום זה==
* ראש חודש סיוון
* היום הארבעים וחמישה של ספירת העומר
* תענית ציבור בקהילת וורמייזא בשל גזירות תתנ"ו (ראו להלן). בשל היות היום ראש חודש, שאסור להתענות בו, נהגו להתענות רק עד אחר תפילת מנחה.
* גורן למעשר בהמה, לדעת בן עזאי, רבי אלעזר בן שמוע ורבי שמעון בר יוחאי.
* יום האחדות.

==אירועים היסטוריים ביום זה==
* לפי ספר היובלים, ביום זה יצא נח מהתיבה והקריב קורבנות
* – על פי המסורת היהודית, חנו בני ישראל למרגלות הר סיני לקראת מתן תורה
* ד'תתנ"ו – הטבח בוורמס: במסגרת פרעות תתנ"ו במסע הצלב הראשון, טובחים הצלבנים שנית ביהודי וורמס
* ה'תשכ"ז – מלחמת ששת הימים: תחילת הלחימה ברמת הגולן
* ה'תשל"ז – "בחירות המהפך": הליכוד בראשות מנחם בגין מנצח לראשונה בבחירות לכנסת
* ה'תשמ"ה – נערכת עסקת ג'יבריל
* ה'תשנ"ט – הקמת ההתנחלות מבואות יריחו

==נולדו==
* ה'תקצ"ו – וילהלם שטייניץ, שחמטאי אוסטרי יהודי, ראשון אלופי העולם בשחמט (נפטר ב-ה'תר"ס)
* ה'תר"ה – חיים יחיאל בורנשטיין, חוקר, תוכן, כרונולוג ומתרגם. עסק בחקר לוח השנה בכלל ולוח השנה העברי בפרט. תרגם את המחזה המלט לעברית (נפטר ב-ה'תרפ"ח)
* ה'תרנ"ה – מרסל ינקו, צייר ואדריכל יליד רומניה, ממייסדי תנועת הדאדא, חתן פרס ישראל (נפטר ב-ה'תשמ"ד)
* ה'תרע"א – משה קול, שר וחבר הכנסת מטעם המפלגה הפרוגרסיבית והמפלגה הליברלית העצמאית, מחותמי מגילת העצמאות (נפטר ב-ה'תשמ"ט)
* ה'תרע"ח – יוליוס רוזנברג, יהודי אמריקאי שהורשע ביחד עם אשתו בריגול למען ברית המועצות (הוצא להורג ה'תשי"ג)
* ה'תרפ"ה – נתנאל לורך, היסטוריון, דיפלומט ומזכיר הכנסת (נפטר ב-ה'תשנ"ז)
* ה'תשט"ו – הרב יהודה קרויזר, רב היישוב מצפה יריחו וראש ישיבת הרעיון היהודי
* ה'תשכ"ח – רשף חן, חבר הכנסת מטעם שינוי

==נפטרו==
* ה'תרפ"ח – רבי אליעזר דוד גרינוולד, רב בצהלים ובסאטמר, מחבר הספר קרן לדוד, (נולד ה'תרכ"ז)
* ה'תרפ"ח – רבי אברהם מנחם הלוי שטיינברג, רב העיר ברודי וממייסדי אגודת ישראל, (נולד ה'תר"ז)
* ה'תשע"ט – נחמה ריבלין, רעיית נשיא מדינת ישראל ראובן ריבלין (נולדה ה'תש"ה)

----

* כ"ט באייר – ב' בסיוון
* סיוון

ט01
י01